Cuneiform Tablet Kt v/k 35 (AKT 3 71)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na dan-a-šur qí-bi₄-ma i-nu-mì pu-šu-ke-en₆ a-ma-kam wa-áš-bu i-na ṭup-pì-šu ša TÚG.ḪI-tí-kà lu ša šé-ep dan-a-šur lu ša šé-ep i-dí-sú-en₆ ú-za-kà-ma KÙ.BABBAR i-ku-pì-a a-na-ší-am ša iš-té-en₆ ù šé-na ša iš-tí-a ú-šé-bi₄-lu-ni KÙ.BABBAR-ap-šu-nu ub-lu-nim um-ma a-na-ku-ma KÙ.BABBAR e-ta-am-dum i-lá-kam-ma i ba-áb a-bu-lim la a-ba-áš lu-mu-un li-bi₄-im e-ta-ap-šu-ni lu a-na TÚG.ḪI-tí-a lu a-na AN.NA-ki-a šu-ta-am-ri-iṣ-ma KÙ.BABBAR 1 ma-na ù 2 ma-na šé-li-a-am šé-pá-am a-ni-tam gi₅-im-lá-ni lu-qú-tám lu i-a-tám lu ša ba-ri-ni za-ki-a-ma a-ta-al-kam mì-ma lá té-zi-ba-am KÙ.BABBAR ša šé-ep pu-šu-ke-en₆ a-dí ta-lá-kà-ni i-ba-ší i-na a-ta-al-ki-kà bu-zu-ta-a ù e-nu-be-lam ša-ḫi-iz-ma a-na ni-kà-sí-a li-iš-ḫu-tù a-ḫu-kà ta-ap-lá-aḫ-ma KÙ.BABBAR-ap-šu tù-šé-ba-lá-šu-um 0.5 ma-na KÙ.BABBAR i né-pì-ší-a ta-na-sà-aḫ-ma a bu-zu-ta-a ta-da-an ù im-dí-lu-um a-na-kam KÙ.BABBAR-ap-šu e-ri-ší KÙ.BABBAR-pì i šé-pì-kà bi₄-lam šu-ma lá tù-ub-lam a-šur ù {d}NIN.ŠUBUR li-ṭù-la ší-a-ma-tim lá a-ga-mì-il₅-kà a-na-kam-ma qá-bi₄-a-kum i ša AN.NA-ki-šu KÙ.BABBAR 1 ma-na ú-sú-ùḫ a-na a-wi-li ta-e-er a-na-ku a-ta-aḫ-ba-al